Suriyada halok bo‘lgan amerikalik jurnalistning oilasi AQSh sudiga da’vo arizasi kiritdi

Suriyada halok bo‘lgan amerikalik jurnalist ayol Meri Kolvinning oilasi Suriya rasmiylarini qasddan qotillikda ayblab, AQSh sudiga da’vo arizasi kiritdi. Bu haqda “Gazeta.ru” xabar bermoqda.

Kolvin 2012-yil 22-fevralda fransuz fotosuratchisi Remi Oshlikom bilan birga Xoms shahrida o‘ldirilgandi. Da’voda suriyalik rasmiylar Kolvin va boshqa jurnalistlar ishlayotgan hamda yashayotgan studiyaga atayin raketalarni yo‘naltirgani bildiriladi.
Reportajlari ko‘plab xalqaro mukofotlarga sazovor bo‘lgan Kolvin o‘sha paytda Sunday Times nashrida ishlayotgandi. U 2001-yili, Shri-Lankadagi faoliyati chog‘ida chap ko‘zidan ajralgandi.